În timpul apogeului pandemiei de coronavirus din Sri Lanka
din mijlocul anului 2020,
am descoperit o modalitate surprinzătoare de a-mi umple viața cu fericire și extaz.
O mantra magică înflorea în grădina minții mele.
Era ca și cum toate gândurile bune
pe care le însămânțasem în mintea mea
începuseră să înflorească în ceva frumos.
Această mantra fermecată era ca o pilulă magică pentru toată suferința percepută,
care nu îmi afecta numai mie viața,
ci și viețile tuturor celor cunoscuți.
Treizeci și opt de ani din viață
i-am petrecut într-o căutare a sinelui, ca să aflu: cine sunt eu?
Am trecut printr-un proces conștient al morții,
lăsând în urmă tot ce era asociat cu numele meu:
o carieră solidă ca antrenoare,
un consultant caritabil, hipnoterapeut, vindecătoare cu energii,
relații apropiate, atașamentul față de familie,
12 ani de business consacrat.
Care a fost această mantra care mi-a transformat viața în mai bine?
„Mulțumesc” era simplul cuvânt
care îmi umpleau spațiul dintre urechi ca o melodie în cap.
Asta am experimentat profund în timpul pandemiei,
odată ce toți cei din juru meu
erau plini de frică, nesiguranță și anxietate,
iar eu am simțit nevoia să fac ceva diferit.
Primul gând care îmi trecea prin minte dimineața când mă trezeam
era „mulțumesc”.
Și ultimul gând care îmi ocupa mintea înainte să adorm noaptea
era „mulțumesc”.
Mă gândeam „mulțumesc”
cât mâncam, cât beam, cât lucram,
când mergeam, când stăteam în liniște,
cât foloseam orice lucru făcut de mâna omului.
Era ca o melodie în mintea mea.
Uneori ziceam cuvântul „mulțumesc” cu voce tare
obiectelor neînsuflețite precum soarelui, lunii și stelelor,
păsărilor, fluturilor, copacilor,
micilor vietăți din grădină,
ca și cum le-aș fi salutat.
Atunci când spui „mulțumesc”,
se creează o armonie între tine
și condiția externă observabilă.
Te ajută să îți concentrezi atenția către interior.
La început poate părea doar un cuvânt ce ți se plimbă prin cap,
fără vreun sentiment sincer de recunoștință în suflet.
Un cuvânt este un sunet,
iar un sunet este o vibrație,
iar o vibrație creează energie.
Așa că atunci când tot repeți în gând „Mulțumesc”,
după un timp, acea energie începe să penetreze
inima, sufletul și restul corpului.
Nu putem face prea multe în legătură cu perioadele tumultuoase ale vieții,
dar în mod clar putem să facem ceva ca să ne calmăm în aceste vremuri.
Mintea umană e ca apa.
Dacă este afectată de influențe externe,
creează valuri
și nu mai poți vedea în adâncime.
Această mantră magică, „mulțumesc”,
și acel sentiment sincer de recunoștință din inima ta
te pot ajuta să treci peste orice situație cu calm, voioșie și seninătate.
Fie ca toate ființele să fie bine, fericite, libere de suferință
și iluminate.
Vă mulțumesc!